
Sut rwy’n dysgu orau?

Beth yw VARK?  

Yn syml, mae’n asesu sut y mae unigolion yn dibynnu ar y synhwyrau canlynol wrth ddysgu:

Visual – y ffordd yr ydym yn gweld yr wybodaeth:  		GWELEDOL

Auditory – y ffordd yr ydym yn clywed yr wybodaeth: 	CLYWEDOL

Reading – y ffordd yr awn ati i ddarllen gwybodaeth	DARLLEN

Kinaesthetic  - y synhwyrau eraill megis teimlo a symud	CINESTHETIG

VARK yw enw’r system ac mae’n cael ei thrafod yn fanwl yn llyfr Teaching and Learning Styles: VARK Strategies gan N.D. Fleming.  Mae modd dod o hyd i sawl holiadur ar-lein yn ogystal sy’n profi strategaethau dysgu unigolion.  Ceir enghraifft isod o holiadur syml.

Pwrpas yr holiadur hwn yw ceisio darganfod rhywbeth am y ffordd orau sydd gennych o weithio gyda gwybodaeth.  
Dewiswch yr ateb sy’n esbonio orau'r hyn sydd orau gennych.  Mae croeso i chi roi cylch o gwmpas mwy nag un ateb os nad oes ateb unigol yn cyfateb i’ch canfyddiad neu nodwch eich ateb ar ddarn o bapur.

Gadewch unrhyw gwestiynau nad ydynt yn berthnasol i chi, ond ceisiwch roi ateb ar gyfer o leiaf 10 o’r 13 cwestiwn.

Pan fyddwch wedi cwblhau’r holiadur, defnyddiwch y canllaw marcio er mwyn dod o hyd i’ch sgôr ar gyfer pob categori, Gweledol, Clywedol, Darllen/Ysgrifennu a Cinesthetic. Yna, cyfrifwch eich sgôr trwy ddefnyddio’r daflen Sgorio.















Holiadur VARK 

1. Rydych yn eich ail dymor yn y brifysgol ac ar ddiwedd darlith mae ffrind am ymweld â’ch neuadd breswyl am y tro cyntaf yn nes ymlaen.  Mae ganddi gar. 
“Fe fyddwn i’n

a. tynnu llun map ar bapur.
b. rhoi’r cyfarwyddiadau ar lafar.
c. ysgrifennu’r cyfarwyddiadau (heb y map).
d. ei chasglu o’r neuadd breswyl lle y mae hithau’n aros.

2. Nid ydych yn sicr a ddylid sillafu gair yn 'annibynnol' neu 'annibynnol'.
“Fe fyddwn i’n

a. edrych yn y geiriadur.
b. gweld y gair yn fy meddwl a dewis yn ôl y ffordd y mae’n edrych.
c. rhesymu’r peth yn fy meddwl.
d. ysgrifennu’r ddau ar bapur a dewis un ohonynt.

3. Rydych newydd dderbyn copi o’ch amserlen teithio ar gyfer taith o gwmpas y byd.  Mae hyn o ddiddordeb i ffrind.
“Fe fyddwn i’n

a. ei ffonio ar unwaith er mwyn dweud wrthi.
b. danfon copi wedi’i argraffu ati.
c. dangos y cyfan iddi ar fap o’r byd.
d. rhannu’r hyn yr ydych yn bwriadu’i wneud ar bob ymweliad gyda hi.

4. Rydych yn mynd i goginio rhywbeth arbennig ar gyfer ffrindiau sy’n rhannu fflat yn y brifysgol.
“Fe fyddwn i’n

a. coginio rhywbeth cyfarwydd heb yr angen am gyfarwyddiadau.
b. mynd trwy ryseitiau ar y we gan chwilio am syniadau wrth y lluniau.
c. cyfeirio at lyfr ryseitiau penodol lle ceir rysáit da.

5. Mae grŵp o las fyfyrwyr wedi’i roi yn eich gofal am awr er mwyn darganfod mwy am fywyd prifysgol. 
“Fe fyddwn i’n:

a. eu tywys o gwmpas y campws.
b. dangos lluniau neu ffilmiau fideo o’r we iddynt.
c. rhoi prosbectws iddynt.
d. rhoi araith iddynt ar fywyd prifysgol.

6. Rydych ar fin prynu ipod newydd.  Ar wahân i’r pris, beth fyddai’n dylanwadu fwyaf ar eich penderfyniad?

a. y person sy’n ei werthu’n dweud yr hyn yr hoffech wybod.
b.  darllen manylion amdano.
c. chwarae gyda’r botymau sy’n ei reoli a gwrando arno.
d. mae’n edrych yn dda ac yn ffasiynol.

7. Ceisiwch gofio amser yn eich bywyd pan ddysgoch chi sut i wneud rhywbeth, fel chwarae gêm fwrdd.  Ceisiwch osgoi dewis rhywbeth sy’n sgil corfforol.  Dysgais orau trwy’r:

a. cliwiau gweledol – lluniau, siartiau, diagramau.
b. cyfarwyddiadau ysgrifenedig.
c. gwrando ar rywun yn ei esbonio.
d. ei wneud neu roi cynnig ar wneud.

8. Mae rhywbeth yn bod ar eich llygad. 
“Byddai’n well gen i pe bai’r meddyg yn:

a. dweud wrthyf beth sydd o’i le.
b. dangos llun i mi o’r hyn sydd o’i le.
c. dangos model er mwyn i mi gael gweld beth sydd o’i le.

9. Rydych ar fin dysgu sut i ddefnyddio gêm newydd ar eich cyfrifiadur. 
“Byddem yn:

a. eistedd wrth y bysellfwrdd gan ddechrau arbrofi gyda nodweddion y rhaglen.
b. darllen y llawlyfr sydd wedi dod gyda’r rhaglen.
c. ffonio ffrind er mwyn holi cwestiynau amdano.

10. Rydych yn aros mewn gwesty mewn dinas ddieithr ac mae gennych gar llog.  Hoffech ymweld â ffrindiau ond nid ydych yn gwybod beth yw eu cyfeiriad.
“Byddwn yn hoffi pe bai modd iddynt:

a. dynnu llun map i mi ar bapur.
b. rhoi’r cyfarwyddiadau i mi ar lafar.
c. ysgrifennu’r cyfarwyddiadau (heb fap).
d. fy nghasglu o’r gwesty yn eu car.

11. Ar wahân i’r pris, beth fyddai’r ffactor mwyaf dylanwadol wrth i chi benderfynu prynu gwerslyfr penodol?

a. Rwy wedi defnyddio copi ohono o’r blaen.
b. clywed ffrind yn ei drafod.
c. darllen rhannau ohono’n gyflym.
d. os yw’n edrych yn apelgar.

12. Mae ffilm newydd yn cael ei dangos yn y dref.  Beth fyddai’r ffactor mwyaf dylanwadol yn eich penderfyniad i fynd i’w gweld (neu beidio)?

a. Clywed adolygiad radio amdani.
b. Darllen rhagolwg ohoni.
c. Gweld rhagolwg o’r ffilm.

13. A yw’n well gennych ddarlithydd neu diwtor sy’n hoffi defnyddio:

a. llawlyfr, taflenni, darlleniadau.
b. diagramau llif, siartiau a graffiau.
c. teithiau maes, labordai, sesiynau ymarferol.
d. trafodaeth, siaradwyr gwadd.

